लडेर पुरुषको मृत्यु
पश्चिम मकवानपुरको मनहरिमा लडेर एक  पुरुषको मृत्यु भएको छ । शनिबार राति मनहरि गाउँपालिका ३ डोढेमा लडेर  स्थानीय एक पुरुषको मृत्यु भएको जिल्ला प्रहरी कार्यालय मकवानपुरले जानकारी दिएको छ ।
अनिल पराजुलीहेटौँडा, असार २ गते । पश्चिम मकवानपुरको मनहरिमा लडेर एक  पुरुषको मृत्यु भएको छ । शनिबार राति मनहरि गाउँपालिका ३ डोढेमा लडेर  स्थानीय एक पुरुषको मृत्यु भएको जिल्ला प्रहरी कार्यालय मकवानपुरले जानकारी दिएको छ । शनिबार राति काम सक्काएर घर जाँदै गरेका स्थानीय अन्दाजी ५६ वर्षीय कर्ण बहादुर ब्लोनको  लडेर मृत्यु भएको मकवानपुर प्रहरी प्रवक्ता प्रहरी नायब उपरीक्षक लक्ष्मी भण्डारीले जानकारी दिनुभयो ।मापसे गरेर सडकमा लडेको अवस्थामा उहाँको  शव सडक छेउमा फेला परेको थियो । घटनाको  अनुसन्धान भइरहेको प्रहरीले जनाएको छ। शव पोस्टमार्टमका लागि हेटौँडा अस्पतालमा राखिएको मकवानपुर प्रहरीले जनाएको छ ।त्यस्तै मकवानपुरको मनहरि गाउँपालिका-५ ढुनिदासीमा लडेर एक जना घाइते हुनुभएको छ ।  स्थानीय ७ वर्षीय निर्मल प्रजा खेल्ने क्रममा आफ्नै घरको आँगनमा रहेको बकाइनोको रुखबाट लडी घाइते हुनुभएको हो । घाइतेको टाउको र शरीरको विभिन्न भागमा चोट लागेको छ । उहाँको सरकारी अस्पताल भरतपुर चितवनमा उपचार भइरहेको इलाका प्रहरी कार्यालय मनहरिले जनाएको छ ।  